Sjednica Upravnog odbora Lokalne akcijske grupe Vuka – Dunav, održana je dana 17. veljače 2014. godine u 13.00 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 10. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 13.00 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Ivan Anušić, Općina Antunovac,
3. Ivan Hampovčan, PVZ „Fructus“ Antunovac,
4. Zdenko Đerđ, HVIDR-a Antunovac,
5. Domagoj Tokić, Udruga mladih „Alfa“ Antunovac,
6. Josip Mihaljević, Mjesni odbor Tenja,
7. Mile Zlokapa, Općina Šodolovci,
8. Jugoslav Vesić, Općina Erdut,
9. Anđelka Tomašević, OPG Jelica Tomašević, Dalj,
10. Bojana Orsić, OPG Veselin Orsić, Dalj,
11. Nataša Tramišak, fizička osoba, Ivanovac, Antunovac,
12. Krunoslav Ižaković, C.U.S. d.o.o., Antunovac, p.p. Ivan Hampovčan.

Utvrđuje se da je valjanu punomoć za glasanje na Upravni odbor dostavio Ivan Hampovčan, opunomoćenik C.U.S. d.o.o., Antunovac.

Za zapisničara je izabrana Iva Tokić, a za ovjerovitelja zapisnika Ivan Hampovčan.

Usvojen je sljedeći

**DNEVNI RED**

1. USVAJANJE ZAPISNIKA SA 9. SJEDNICE UPRAVNOG ODBORA,
2. ODLUKA O PRIMANJU NOVIH ČLANOVA LAG-A,
3. IZVJEŠTAJ O RADU LAG-A U 2014. GODINI,
4. IZVJEŠTAJ O PROVEDBI EDUKACIJA „PROVEDBA PROJEKATA FINANCIRANIH IZ EU FONDOVA“ I „UPRAVLJANJE PESTICIDIMA“,
5. ODLUKA O IZNOSU ČLANARINE ZA 2015. GODINU,
6. ODLUKA O PROCEDURI STVARANJA UGOVORNIH OBVEZA,
7. ODLUKA O PROCEDURI ZAPRIMANJA RAČUNA, NJIHOVE PROVJERE I PRAVOVREMENOG PLAĆANJA,
8. ODLUKA O PRIJAVI LAG-A VUKA – DUNAV NA NATJEČAJ NACIONALNE ZAKLADE ZA RAZVOJ CIVILNOG DRUŠTVA, U SKLOPU PROGRAMA EUROPA PLUS ZA PREDFINANCIRANJE,
9. PITANJA I PRIJEDLOZI.

Ad1.: USVAJANJE ZAPISNIKA S 9. SJEDNICE UPRAVNOG ODBORA LAG VUKA - DUNAV

Članovi LAG-a Vuka – Dunav dobili su Zapisnik sa 9. sjednice Upravnog odbora. Predsjednik Upravnog odbora LAG-a otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 9. sjednice jednoglasno prihvaćen.

Ad2.: ODLUKA O PRIMANJU NOVIH ČLANOVA LAG-A

Predsjednik Upravnog odbora LAG-a navodi kako su zahtjeve za članstvo u LAG-u Vuka – Dunav podnijeli:

1. OPG Gici, Kralja Zvonimira 112, 31216 Antunovac,
2. OPG Klaudija Fehervari, A. G. Matoša 15, 31216 Antunovac.

Nakon glasovanja, svi su zahtjevi za članstvo jednoglasno prihvaćeni te je nastala sljedeća

**Odluka o primanju novih članova LAG-a.**

Ad3.: IZVJEŠTAJ O RADU LAG-A U 2014. GODINI

Predsjednik Upravnog odbora prepustio je riječ Predsjednici LAG-a Vuka – Dunav, Nataši Tramišak. Predsjednica je sve prisutne upoznala s aktivnostima koje je LAG provodio u 2014. godini. Osim aktivnosti koje se odnose na rad ureda LAG-a, navela je i one koje su provedene na terenu u svrhu informiranja i povećanja kompetencija stanovika LAG-a. Pojašnjava kako se LAG uključio u financiranje dijela promidžbenih troškova i podršku lokalnih manifestacija, a uz to je i samostalno organizirao manifestaciju „Povratak Vitezova na utvrdu Kolođvar“ te niz različitih edukacija, koje se prvenstveno odnose na unapređenje kompetencija mladih osoba s njegova područja, ali i na informiranje te podršku i promociju lokalnih poljoprivrednih proizvođača i gospodarstvenika. Napominje kako je LAG Vuka – Dunav jedini uspio iskoristiti sredstva iz Podmjere 1 IPARD Ugovora u prva tri tromjesečja te je stoga od strane Ministarstva poljoprivrede, kao primjer dobre prakse, preporučen kao domaćin jednome bugarskome LAG-u.

Po završetku izlaganja izvještaj je dan na glasovanje i jednoglasno je usvojen.

Ad4.:IZVJEŠTAJ O PROVEDBI EDUKACIJA „PROVEDBA PROJEKATA FINANCIRANIH IZ EU FONDOVA“ I „UPRAVLJANJE PESTICIDIMA“

Predsjednica LAG-a pojašnjava razloge provedbe edukacije za mlade s područja LAG-a na temu „Provedba projekata financiranih iz EU fondova“ u suradnji s udrugom HIMRA i Poljoprivrednim fakultetom u Osijeku. Navodi kako je u planu uskoro započeti provedbu edukacije za poljoprivredne proizvođače, članove LAG-a, na temu „Upravljanje pesticidima“ u suradnji s Pučkim otvorenim učilištem Mentor, Đakovo.

Izvještaj je dan na glasovanje i jednoglasno je usvojen.

Ad5.: ODLUKA O IZNOSU ČLANARINE ZA 2015. GODINU

Predsjednik Upravnog odbora predlaže da iznosi članarina redovitih članova LAG-a za 2015. godinu ostanu nepromijenjeni u odnosu na prethodnu godinu.

Prijedlog je jednoglasno usvojen te je nastala sljedeća

**Odluka o iznosu članarine za 2015. godinu.**

Ad6.: ODLUKA O PROCEDURI STVARANJA UGOVORNIH OBVEZA

Predsjednica LAG-a pojašnjava kako je temeljem Zakona o fiskalnoj odgovornosti, koji je proširen na neprofitne organizacije kojima su osnivači jedinice lokalne samouprave, LAG Vuka – Dunav obavezan donijeti proceduru stvaranja ugovornih obveza.

Prijedlog je dan na glasovanje i jednoglasno je usvojen te je nastalja sljedeća

**Odluka o proceduri stvaranja ugovornih obveza.**

Ad7.: ODLUKA O PROCEDURI ZAPRIMANJA RAČUNA, NJIHOVE PROVJERE I PRAVOVREMENOG PLAĆANJA

Jednako kao i na prethodnoj točki dnevnog reda, Predsjednica LAG-a navodi kako je temeljem Zakona o fiskalnoj odgovornosti, koji je proširen na neprofitne organizacije kojima su osnivači jedinice lokalne samouprave, LAG Vuka – Dunav obavezan donijeti proceduru zaprimanja računa, njihove provjere i pravovremenog plaćanja.

Prijedlog je dan na glasovanje i jednoglasno je usvojen te je nastalja sljedeća

**Odluka o proceduri zaprimanja računa, njihove provjere i pravovremenog plaćanja.**

Ad8.: ODLUKA O PRIJAVI LAG-A VUKA – DUNAV NA NATJEČAJ NACIONALNE ZAKLADE ZA RAZVOJ CIVILNOG DRUŠTVA, U SKLOPU PROGRAMA EUROPA PLUS ZA PREDFINANCIRANJE

Predsjednik Upravnog odbora otvara ovu točku dnevnog reda te predaje riječ Predsjednici LAG-a koja iznosi potrebe prijave LAG-a na natječaj Nacionalne zaklade za razvoj civilnog društva, u sklopu Programa Europa Plus za predfinanciranje. Napominje kako je potrebno osigurati obrtna sredstva za rad LAG-a u prvih nekoliko mjeseci, do isplate sredstava od strane Ministarstva poljoprivrede, na temelju 4. Zahtjeva za isplatu.

Prijedlog je dan na glasovanje i jednoglasno je usvojen te je nastala sljedeća

**Odluka o prijavi LAG-a Vuka – Dunav na natječaj Nacionalne zaklade za razvog civilnog društva, u sklopu Programa Europa Plus za predfinanciranje.**

Ad9.: PITANJA I PRIJEDLOZI

Predsjednica LAG-a prisutne poziva na iznošenje pitanja i prijedloga. Napominje kako LAG uskoro očekuje prijava na natječaj u svrhu financiranja izrade nove Strategije za razdoblje 2014. – 2020., a nakon toga i prijava LAG-a na natječaj za akreditiranje u novom programskom razdoblju 2014. – 2020. godine. Ističe kako je prilikom izrade nove Strategije značajna uključenost svih dionika javnog, civilnog i gospodarskog sektora s područja LAG-a, osobito u smislu dostave planiranih projekata u svrhu uvrštavanja u Strategiju.

Drugih pitanja, prijedloga i komentara nije bilo te je Predsjednik Upravnog odbora LAG-a Vuka - Dunav, Marjan Tomas, zaključio 10. sjednicu u 13.35 sati.

URBROJ: UO/15-7

U Antunovcu, dana 17. veljače 2015.godine.

|  |  |
| --- | --- |
| Zapisničar  Iva Tokić | Predsjednik Upravnog odbora LAG-a  Marjan Tomas |
|  |  |
|  |  |
|  |  |
| Ovjerovitelj zapisnika  Ivan Hampovčan | |